
Kurte 


Edebîyat nirxeke jîyana mirovahîyê ya herî ciwan û rengîn e. Hafizeya miletekî nîsbetî bi bal ziman û 
edebîyata wî va ye. Miletê bê edebîyat, li miroveke weke kerr û lal hatiye şibandin. Ji ber ku ew gel; çanda xwe, 
rabirdûya xwe, xewn û xeyalên xwe, kêfxweşîyên xwe, êş û xemên xwe, bawerî û nirxên xwe, jîyan û serborîyên 
xwe ne mimkûne ku bê edebîyat bi lêv bike. Di nav kurdan da ji demên berê hetanî roja îro gelek alim, hunermend 
û şair derketine. Mirov dibîne ku di edebîyata Kurdî ya klasîk da bi dehan helbestvanan bi berhemên xwe yên 
serkeftî û bedew ev tradîsyon domandine. Bêguman ev kesayet û berhem bi tevahî ji nirxên alema mirovahîyê yên 
hevpar in û mîrateya hevpar a hafizeya însanîyetê ne. 


Di vê gotarê de, piştî dayîna jîyana Molla Muhammed Nûrî ku wî di warê Edebiyata Kurdî ya Klasîk da 
berhemên serkeftî derxistiye holê û nasandina berhemên wî, kesayetîya wî ya edebî hatîye dahurandin. 


Peyvên Sereke: Edebîyata Kurdî ya Klasik, Helbest, Mela Muhemmed Nûrî, Mi'raciye, Mersiye. 


Özet 


Edebiyat, insan hayatının en genç ve en renkli değerlerindendir. Bir milletin hafızası diline ve edebiyatına 
bağlıdır. Edebiyatı olmayan milletler sağır ve dilsiz insanlara benzetilmiştir. Çünkü edebiyata sahip olmayan bir 
milletin; kendi kültürünü, tarihini, hayallerini, sevinçlerini, üzüntülerini, inanç ve değerlerini, geçmişini ve 
tecrübelerini ifade etmesi mümkün değildir. Ortadoğu halklarından olan Kürt milleti, eski çağlardan günümüze 
birçok âlim, sanatçı ve şair yetiştirmiştir. Klasik Kürt edebiyatı denilen bu edebiyat geleneği, onlarca şair 
tarafından yüzlerce yıldır başarılı ve güzel eserler vererek sürdürülmektedir. Bu şahsiyetler ve onların ürünleri, 
insanlık ailesinin ortak değerleridirler ve insanlık hafızasının ortak mirasıdırlar. Bu makalede Klasik Kürt 
Edebiyatı sahasında başarılı eserler veren Molla Muhammed Nuri'nin hayatı aktarılıp eserleri tanıtıldıktan sonra 
edebi kişiliği irdelenecektir. 


*Bu makale 2017 yılında Van Yüzüncü Yıl Üniversitesi Bilimsel Araştırma Projeleri Koordinasyon Birimi (BAP) 
tarafından desteklenen “Di Edebiyata Kurdi ya Klasik de Mela Muhemmed Nûrî û Berhemên Wî” adlı ve SYL- 
2017-6047 nolu projenin yayınıdır. BAP'a katkılarından dolayı teşekkür ederiz. 

Abstract 


Literature and poetry are both young and colorful in human life. It is the memory of a nation and the source 
of literature. Literature has benefited the nations of the world and the believers. Because literature is the property 
of a nation; It is possible to express your culture, history, dreams, dreams, thoughts, beliefs and experiences, 
experiences and experiences. The Kurdish people are much more educated, craftsmen and poets than other Kurdish 
peoples in the Middle Fast. Classical Kurdish literature is based on the beautiful literature, beautiful poems and 
beautiful works of dozens of poets. The products of these persons and things are inherited by the associates of the 
human family and by the memory of man. 


This article is a reflection of the literary tradition and works of Molla Muhammed Nuri. 


Keywords: Classical Kurdish Literature, Poetry, Mullah Muhammed Nuri, Miracle, Mercy. 


Destpêk 


Edebîyat heyat e û vê heyatê bi tevahîya reng û resmên xwe di edebîyatê da cihê xwe girtîye. 
Jîyan û mirin, hezkirin û ne hezkirin, kêfxweşî û ne kêfxweşî, hêvî û bê hêvîtî, serfirazî û ne serfirazî, 
xweşî û xerabî, ciwanî û necamêrî bi tevahîya rengên xwe di naveroka cûrenivîsên wêjeyê da bi cih 
dibin. Her wisa di wêjeyê da tradîsyon û nêrînên miletan, bobelatên ku di jîyana kesan û civakan da 
diqewimin, problemên ku di jîyanê da derdikevin û hwd. di berhemên wêjeyî da çi bi pexşanî be çi jî bi 
helbestkî be cihê xwe digirin. Berhemên edebî, naveroka xwe û mîhwera xwe ji van mijaran û têgehan 
werdigirin. Ev xusûsîyeta hanê, wêjeyê gelekî bi qîmet û pêwîst dike. Ji ber van xusûsîyetan, tevahîya 
miletên cîhanê xwedî edebîyat in. Eger wêjeya miletekî pêşketî be, însan dikare bibêje hem serpêhatîyên 
wî miletî gelek zêde ne û hem jî li ba wan jîyaneke piralî û pirrengî heye. 


Li ba kurdan jî herwekî gelek miletên din edebîyat serkeftî ye û bi pêş ketîye. Bi taybetî jî 
edebîyata klasîk, ji demên berê hetanî roja îro di nav miletê kurd da gelekî berbelav e. Xusûsen di 
medreseyan da û di nava ehlê tesewif û îrfanê da vê edebîyatê gelek raxbet dîtîye. Bi awayekî somut 
xwîya ye ku edebîyata klasîk gelek zêde di bin tesîra dînê îslamê da maye. Mirov dikare bibêje ku ji ber 
vê sedemê di nava kurdan da jî çand, edebîyat û gelek cureyên din, di bin tesîra hişmendîya dînê îslamê 
û îrfanîyê da mane. Gelek şair û alimên kurdan di tarîxê da bi şi'rên xwe, bi dîwanên xwe û bi berhemên 
xwe yên din di vê qadê da cihê xwe girtine. 

Di edebîyat klasîk a kurdî da bi hejmareke têr û tijî mesnewî hatine nivîsîn. Li gorî agahiyên niha 
di destê me da hene yekem mesnewî ya kurdî “Mem û Zîn”a Ehmedê Xanî ye. Ji bilî wê “Leyla û 
Mecnûn”a Siwadî,“Yusif û Zuleyxa”ya Selîmê Silêmanî (Selîmê Hîzanî), “Mewlûd”a Mela Huseynê 
Bateyî, “Nehcu'l-Enam”a Mela Xelîlê Sêrtî, “Rewdetu'n-Ne“îm”a Şêx Evdirehmanê Axtepî, “Siyera 
Cenabê Pêxember” a Mela Nurullahê Kodişkî, Leyla û Mecnûn” a Şêx Muhemed Can û hwd meriv 
dikare wek mînakên mesnewîyên kurmancî rêz bike (Sönmez, 2020: 79). 


Me jî di vê gotarê da Mela Muhemmed Nûrî û Mesnewî yên wî ku ew xelekekî ji wêjeya kurdî 
ya klasîk in kir babeta vekolînê. Mela Nurî, bi salan li gundên ku girêdayî bi bajarê Dîyarbekirê va ne 
melatî û seydatî kirîye. Li gor encama vekolînê me, çar berhemên wî peyda kirin. Wexta mirov van her 
çar berheman dixwîne û dinirxîne dibîne ku ev her çar berhem jî bi şiklê mesnewîyê hatine nivîsîn. 


1. MELA MUHEMMED NÛRÎYÊ HECÎ “ÎSÊ 
1.1. Jîyana Wî 


Mela Muhemmed Nûrîyê Hecî Îsê di tarîxa 01.07.1894an da li gundê Sinan a navçeya Bismila 

Diyarbekirê hatiye dinyayê. Li gor helbestên Mela Nûrî û malbata wî, ew ji nesla Ehlê Beytê ne yanê 
seyîd in. Navê bavê wî Mela Ebdullah e û navê dîya wî jî Fatma Xanim e. 


Mela Nûrî jî malbateke malmela ye, bi taybetî dîya wî him di malbatê da û him jî di nav gel da 
wekê “Şêx Fatma” hatîye bi nav kirin. Piştî wefata Fatma Xanimê, gora wê wekî zîyaretgahek tê 
zîyaretkirin. Li gor şecereya malbatê ya ku li cem birayê wi Mela Mi'az e eslê wan ji bajarê Kûfeyê 
hatîye Mûsilê, ji wir jî hatîye Cizîra Botan, Zaxo, Şîrwanê û herî dawîyê jî hatîye li gundê Qadîyayê 
(Yeşilkonak) bi cih û war bûye. Gundê Qadîyayê girêdayî bi navçeya Qûbina (Beşiri) bajarê Êlihê 
(Batman) ye. Piştî demekê malba, hatîye li hinek gundên girêdayî bi navçeya Silîvanê û pişt ra jî li bajarê 
Êlihê û Dîyarbekirê bi cih bûye. Malbat, wê demê li wan deveran jîyana xwe domandîye û hinek kesên 
malbatê jî li wan devdoran melatî û muderîstî kirine. 


Mela Nûrî li gundê Sinanê li cem bavê xwe Mela Ebdullahî dest bi xwendinê dike. Ji ber ku di 
zaroktîya wî da bavê wî Mela Ebdullahî çûye ber rehma Xwedê, wî li gundê Elmedînê, Qirdîlekê 
(Kirdirek), Cirzê (Taşlık), Avînayê (Sürgücü), Derîkê, Altuxerê (Altunakar), Gozelşêxê (Güzelşeyh), 
Elîparê (Alipınar), Madenê û li navçeya Licê perwerdeya xwe berdewam kirîye. Piştî demekî diçe li 
Batmanê û li Dîyarbekrê di Mizgefta Xusrev Paşa da ji hinek “alim û seydayan dersê werdigire. 


Mela Muhemmed Nûrî sê caran zewicîye. Cara yekem bi Medîne Xanimê ra dizewice û ji vê 
zewacê bi navê Muhemed Mehdî, Menûre, Asîye û Muhemed du kur û du keç dine dinyayê. Mela Nûrî 
piştî mirina Medîne Xanimê bi Zemzeme Xanimê ra dizewice û ji vê zewacê bi navê Lamî“a û Meryemê 
du keç çêdibin û piştî mirina Zemzeme Xanimê jî cara sisêyan bi Nafîye Xanimê ra dizewice û ji vê 
zewacê jî bi navê Minewwer û Rabîayê du keç û bi navê Muhemed, Ehmed, Cemîle, Ebdurrehîm, 
Ebdulmelîk û Ebdulal şeş kur hatine dinyayê. Vê gavê ji kurên Seyda bi tenê Ehmed û Ebdurrehîm 
(Tanyeri), ji keçên wî jî Asîye, Lamîa, Minewwer û Cemîle li heyatê ne. 


^ 


Muhemmed Nûrî piştî ku xwendina xwe li cem “alim û seydayên herêmê xilas dike û 
îcazetnameya xwe ya ilmî werdigre radibe diçe li gundên Dîyarbekirê, navçeya Silîvanê û li bajarê Êlihê 
(Batman) melatî û seydatîyê dike. Li gundên wê deverê yên bi navê Weysîkanê Jêr (Aşağı Veysikan), 
Aynşa (Güvercinlik), Alîşêm (Alıncak), Kurdîka (Tezgeçer), Serkalî (Sayarlar), Derwêşîyê 
(Hasanpınar) û li Heci Îsê (Karpuzlu) seydatî kirîye. Mela Nûrî li gundên ku seydatî kiriye gelek feqî ji 
dane xwendinê. Nemaze pêncî sal li gundê Heci Îsê melatî û muderisti kiriye. Bi sedan keç û kur, xort 
û ciwan li ber destê wî fêrî Qur'anê bûne. 


Di pêvajoya vekolînê da me eleqeya Mela Nûrî bi tu terîqetekî ra tesbît nekir. Digel vê yekê ew 
li dijî fikra terîqetê nebûye û têkilîya wî bi ehlê terîqetê ra jî gelek xweş bûye. 


Mela Muhemmed Nûrî di sala 27.05.1977an da li gundê Hecî Îsê wefat dike û di “Goristana Ehlê 
Beyt”a xwe da li kêleka zîyaretgaha bi navê “Seyfulmulûk”ê tê defikirin. Gundê Hecî Îsê (Karpuzlu) 
kêm-zêde bi qasî 10 kîlometreyan ji Dîyarbekirê dûr e û ew dikeve başûrê bajêr. Ji ber ku Seyda gelek 
salan li gundê Hecî Îsê melatî û seydatî kirîye ew, bi navê Melyê Hecî Îsê jî hatîye naskirin!. 


1.2. Berhemên Wî 


Mela Muhemmed Nûrî bi du zimanan yanê bi Kurdî û “Erebî berhem nivîsîne. Çar berhemên wî 
bi Kurdî ne û ew niha li ber destê me ne û tavahîya van her çar berheman jî helbest in yanê menzûm in. 
Destnivîsên her çar berheman jî wek defter hatine nivîsandin û li cem kurê wî yê bi navê Ehmed Tanyeri 
hatine parastin. 


! Me agahîyên di derbarê jîyana Mela Muhemmed Nûrî da ji kurên wî Ehmed Tanyerî û Ebdurrehîm 
Tanyeri wergirtin. (Dîroka hevpeyvînê: 16.01.2019 Dîyarbekir) 

1.2.1. Kitabu'l-Îsra we'l-Mî“rac (Mî“raciye) 


Berhema bi navê Kitabu'l-Îsra we”l-Mî'“rac 2439 malik e. Mijara berhemê bûyera Mî'racê ye. 
Zimanê berhemê, zimaneke hêsan û herikbar e. Berhem bi naveroka xwe di edebîyata Kurdî ya klasîk 
da berhemek taybet e, lewra ev mijar ji alîyê kêm helbestvanan va bi berfirehî hatîye nirxandin. Berhem, 
bi teşeya mesnewîyê û bi kêşa “erûzê hatiye nivîsandin. Di mesnewîyê da “behra muteqarib” û qalibê 
“Fefûlun/Fe'ûlun/Fe'ûlun/Fe'ûl”ê hatiye emilandin. Gelek mesnewî bi vê qalibê hatine nivîsîn 
(İpekten, 2015: 287). Ev qalib, qalibekî kin, herikbar û bi kar anîna wî hêsan e û îmkan dide ku 
helbestvan mesnewîya xwe him bi hêsanî û him jî gelek dirêj binivîsîne. Bo nimûne Şehnameya Firdewsî 
mesnewîyek gelek dirêje û bi vî qalibî hatiye nivîsîn. Lewra ji vê qalibê ra “Kêşeya Şehnameyê” jî hatiye 
gotin. Destnivîsa berhemê li cem kurê Seyda, Ehmed Tanyeri parastîye û hetanî vê gavê nehatîye 
çapkirin. Bo nimûne çend malik ji destpêk û dawîya berhemê. 


Berhem bi van her çar malikan destpê dike: 
“Fe ülun/Fe 'ülun/Fe 'ülun/Fe 'ül 
kk Pe Wê 





Bede tu bi ismi '-celali 'ela 


Bi wi Xaliqi ferş û 'erşi ‘ula 


Bi hemd û senai ji bo zilcelal 


Me pi ibtida kir bi “izz û kemal 


Hezaran /selat ü /hezaran /selam 


Li ser Eh/med û şa/hi 'ali /megam 


Digel a/l û sehbi /di wi cum/le şan 

Çi an ül çi hin ü/ çi sal û /zeman ” (Mi'raciye: 1-4 /46). 

Berhema Kitabu”l-İsra we”1-Mi'rac bi van her çar malikan ji diqede: 
“Digel ni ‘meti daimi der cinan 


Xuda kir muheyya ji bü mu'minan 


Mi dîtî cehîm û “ezabi mehîn 


Ji bû cumlei kafir û muşrikîn 


Nexasim le'ini Ebî Cehli dün 


Digel tabi “i wî di narî butûn 


Selat û selami Xudayî metin 


Selat û selami Xudayî metîn” (Mi'raciye: 2429-2432 /157). 

12:2: Kitabu Nuzhetu’n-Nufûs (Mesnewîya Hesen Cewherî) 


Berhema bi navê Kitabu Nuzhetu'n-Nufüs 838 malik e. Mijara berhemê pend û şîret in û Mela 
Muhemmed Nûrî bi wesîleya çîroka Hesen Cewherî û kurê wî “Elî, xwestîye şîretan li xwînerên xwe 
bike. Zimanê berhemê, zimaneke hêsan û herikbar e û têşeya wê jî mesnewî ye. 


Ev berhem ji wek a dine bi kêşa “erûzê, bi behra mutegarib û bi qalibê 
“Fe 'ülun/Fe'ülun/Fe'ülun/Fe'ül” ê hatîye nivîsîn. Destnivîsa berhemê li cem kurê Seyda, bi navê 
Ehmed Tanyeri parastîye û hetanî vê gavê nehatîye çapkirin. Bo nimûne çend malik ji destpêk û dawîya 
berhemê. 


Berhem bi van her çar malikan destpê dike: 
“Fefûlun/Fe 'ûlun/Fe'ûlun/Fe'ûl 

AX /. yê; 
Bi zat û /sifati /Xudayî/ “ezîm 





Me pî ib/tida kir /bi qelbi/selîm 


Çi hemdi /ku bîtin/ ji her ha/mida 
Muheqqeq /hemi ha/sil in bü/Xuda 


Digel pur selat û selami qebûl 


Li ser seyyidi me Muhemmed resûl 


Li dû wî li ser al û sehba temam 

Nebit munqeti“ ta bi rûzi qiyam” (Kitabu Nuzhetu”n-Nufûs: 1-4 /158) 
Kitabu Nuzhetu”n-Nufûs bi van malikan jî diqede: 

“Wefat bû bi bal rehmeta girdigar 


Hemî pê diîşan buçûk û kubar 


Hilanîn bi xesl û kefen wî demi 


Bela bû wefata wî der 'alemi 


Bi Qur'an û dewr û da man li ser 


Heta bû temam erbe'în serteser 


Vegiran hemî tev bi kerb û hezîn 
Di nîv şehri Bexda bela bû girîn” (Kitabu Nuzhetu'n-Nufüs: 823-826 /192) 


1.2.3. Mersîyename 

Berhema bi navê Mersiyename 629 malik e. Mijara berhemê karesata ku li Kerbelayê bi serê 
nêvîyê Hz. Pêxember, Hz. Huseyin da hatîye ye. Ev bûyera dilsoj di tarîxa Misilmanan da xalek gelek 
girîng e, lewra ew bûye mijara gelek berhemên edebi û gelek helbestvanan di derheqê vê karesatê da 
helbest nivîsîne. Zimanê berhemê, zimaneke hêsan û herikbar e û têşeya wê mesnewî ye. 


Ev berhem ji bi kêşa “erûzê, bi behra muteqarib û bi qalibê “Fe“ülun/Fe'ülun/Fe“ülun/Fe'ül” ê 
hatîye nivîsîn. Destnivîsa berhemê li cem kurê Seyda, bi navê Ehmed Tanyeri parastîye û hetanî vê gavê 
nehatîye çapkirin. Bo nimûne çend malik ji destpêk û dawîya berhemê. 

Berhem bi van her çar malikan destpê dike: 

“Fe'ülun/Fe'ülun/Fe ûlun/Fe ül 

> ek e AAE en ERE 


Werin hey/werin hey/ werin guh/bidin 
Ku bîjim/ ji bü we/ çi derdek /mezin 


Çi hate /seri eh/li beyta/ nebi 


Ji bü wan /fida bin /ummi we/ ebî 


Nexasim Huseyni imam bü şehid 


Di kerb ü belai Imami wehid 


Werin me'temi tev bi hevra temam 

Ji bü mersiya şeh bikin ihtiram” (Me'temname: 1-4 / 193) 
Berhema bi Mersiyenameye bi van malikan ji diqede: 
“Bibije Ilahi ez im biedeb 


Bibüre ji min tu bi fexri “Ereb 


Yedi xü dirij ke bi bal girdigar 
Bi digget du'a ke di leyl ü Nehar 


Bibije Xudaya Xudayi Xeffar 


Bixefrini min mucrimi dilxedar 


Digel da û bab û we her çar bira 
Di der vi cihani ji bü min çira” (Me'temname: 670-673 /223) 
1.2.4. Mesnewiya Şemsedînê Tacir 


Berhema bi navê Mesnewiya Şemsedînê Tacir 492 malik e. Mela Nûrî, navê her sê berhemên 

navborî li ser rûpela wan ya serî bi destxeta xwe nivîsîye lê di serê vê berhemê da navê berhemê nehatîye 
nivîsîn. Ji berhemê were tê fêmkirin ku ew neqedîyaye. Delîla vê yekê jî ew e ku muelîf di binê dawîya 
her rûpelê da peyva taqîbkirinê yanê peyva serê rûpela ku were her daîm nivîsye. Di destnivîsa berhemê 
da li binê rûpela herî dawîyê peyva “hasil” hatiye nivîsîn lazim e ku rûpela ku bi peyva “hasil” destpê 
dike hebe lê ev rûpel di destnivîsê da tuneye. Delîleke din jî ew e ku mijar nîvco maye yanê neqedîyaye. 
Di dawîya her sê berhemên din da beşa duayê heye lê di vê berhemê da ev beş tune ye û ev jî delîlek e 
dine ku îdîaya me piştrast dike. Lazim e ev yeka jî were gotin em nizanin ku Mela Nûrî dawîya vê 
berhemê di ciheke din da nivîsîye an na. Em di vekolînê da rastî agahîyek bi vî rengî nehatin. 


^ 


Ev berhem jî wek ên din bi kêşa “erüze, lê bi behra hezecê û bi qalibê 
“Mef'ûlu/Mefa ‘ilun/Fe ‘ûlun” ê hatîye nivîsîn. Destnivîsa berhemê li cem kurê Seyda, bi navê Ehmed 
Tanyeri parastîye û hetanî vê gavê nehatîye çapkirin. Bo nimûne çend malik ji destpêk û dawîya 
berhemê. 

Berhem bi van malikan destpê dike: 


“Mef'ûlu/Mefa 'ilun/Fe 'ülun 
25 sê 


Da hemd û /senai gir/digarî 


Bînin ji / xu ra çû wur/di carî 


Hemdi te /bikin ji bü /xu “adet 


Bilcumle/bikin ji bü /te ta'et 


Bari ji te ra mutî “idar în 


Bilcumle ji te umidiwar in 


Hildi ku nebin çu huzn ü xewfi 
Serbesti biçin hemi bi keyfi” (Mesnewiya Şemsedînê Tacir:1-4/224) 
1.2.5. Diwan 


Em di vekolina xwe da rasti destxeta diwan& nehatin. Ev iddiaya malbata Mela Nüri ye ku ew 
dibêjin berhemek bi vi rengi a bavê me heye lê di destê wan da ji destxeta vê berhemê tuneye. Li gor 
gotina kurê wi Ehmed Tanyeri ev berhem 120 rûpel e û helbestên tê da ji bi Kurdi ne û berhem wendaye 
û hetanî vê gavê nehatîye dîtin. 


1.2.6. Berhemên Bi “Erebî 


Me di serê vekolînê da jî gotibû berhemên Mela Nûrî bi du zimanî ne yanê bi kurdî û Erebî ne. 
Du berhemên Mela Nûrî yên erebî hene û hetanî vê gavê wek destnivîs in. Ji wan her dû berheman yek 
wek îqtibas hatiye berhevkirin û nivîsîn. Îhtîmal heye ku Seyda ev berhem ji xwe ra wek “Nîşe” girtibin 
û ev nîşe bi piranî selewat û dua nin. Mijara berhema duduyan jî fiqha mezhebê Şafi'i ye û ew wek 
“ilmihalek hatîye amadekirin. Ev her du berhem jî hetanî vê gavê wek destnivîs mane yanê nehatine 
çapkirin û destnivîsên her du berheman jî li cem kurê wî Ahmet Tanyerî hatine parastin. 


2. KESAYETÎYA EDEBÎ YA MELA MUHEMMED NÛRÎYÊ HECÎ “ÎSÊ 

Mela Nûrî di malbateke zana û malmela da mezinbûye. Wisa tê xwiyakirin ku ev atmosfera 
malbatê li ser jîyan, fikr û ramana muelif tesîreke mezin çêkirîye. Mela Nûrî berê li cem bavê xwe 
xwendîye, li ber rehleya wî perwerde bûye û bi gelemperî ilmê xwe ji wî wergirtîye. Paşê li gelek gund 


û navçeyên deverê di medreseyan da xwendîye. Mirov dema berhemên wî di ber çavan ra derbas dike 
bi awayekî zelal dibîne ku ew çawa di warê ilmî da şareza ye wisa jî di alîyê edebîyatê da şareza ye. 
Mirov dema helbestên wî dixwîne têdigêhêje ku ew di hevoksazî û vehûnandina helbestan da gelek zêde 
hosta ye. Lewra eger mirovek bikaribe nêzî pênc hezar malikan helbest binivîsîne, helbet ew kes di warê 
huner û rewanbêjîyê da miroveke serkeftî ye. Mela Muhemmed Nûrî jî bi helbestên xwe ev yek isbat 
kirîye. 

2.1. Zimanê Wî 


Mela Muhemmed Nûrî di helbestên xwe da isbat kirîye ku ew di pêkanîna malikan da şa'irek 
serkeftî ye. Kesên ku ji edebîyata klasîk agahdar in ew lezet û tehmek xweşik ji helbestên şai'rî dikarin 
werbigirin. Mela, gelek dibin tesîra zimanê “Erebî û Farisî da maye. Lewra zimanê helbestên wî xwerû 
nîn e. Di helbestên Mela Nûrî da gelek peyv, bêje, mezmûn û ravekên “Erebî û Farisî hatine bikaranîn. 
Helbestvan hinek caran bi armanca ku mijara xwe herikbartir bike û kêşa “erûzê bê kêmasî bi kar bîne, 
serî li peyv û bêjeyên “Erebî û Farisî daye û ew emilandine. Lê mirov nikare bibêje zimanê wî gelek 
girane bîleks dikare bê gotin ku zimanê wî digel vê çendê jî gelek zelal, hêsan û herîkbar e. Di helbestên 
wî da pirê caran malikên xurt û bi bandor derdikevin pêşberî me. Di helbestên şai'ri da bi gelemperî 
devoka herêma Botan û hinek caran jî peyvên herêma Behdînan û Culemêrgê serdest e. Li gor qenaeta 
me sedema vê yekê ew e ku şai'ri, di pêvajoya perwerdehîya xwe da di bin bandora van devoka da maye 
û gelek peyvên xwe ji Kurmancîya wan deveran girtîye. 


Di helbestan da wisa dixwîyê ku helbestvan ji bo bikaranîna serwa û paşserwaya helbestan û ji 
bo lihevhatina risteyan, ji gelek herêmên cuda cuda peyv û bêje wergirtine. Bo nimûne, ji herêma 
Behdînan û Culemêrgê hinêk nav û lêker di helbestên şai'rî da weha derbas dibin: 


“Cewab da resûli şehi layenam 


Çi hîna Xuda min bibe der meqam” (Mi'raciye: 508/68) 


“Barî tu Nuceyli bed 'efü key 


Der baxi ne îmi rü be rü key” (Mesnewiya Şemsedînê Tacir: 29/225) 


“Li nik Ummi Hani di hicra delal 
Xuda razi bit ji bi “izz û kemal” (Mi'raciye: 55/48) 


“Çukü hün dibijin çi eşya hebin 
Bi teb “i xû peyda ne bisahib in” (Mi'raciye:20/47) 


““Ecel kin 'ecel em biçin megsedi 


Ku da paşnekev emr ü nehyi Xudi” (Mi'raciye:1229/104) 












Kovara Kurdinamey& ya Navnetewî 


| International Journal of Kurdiname : 
Jimar: 6 Nîsan 2022 ; 


Issue: 6 April 2022 


“Leben bû bi te'mi wekî hingivîn 


Wekî wî mi nedye li rûyî zemîn” (Mi'raciye:224/55) 


“Me hîvî heye me şefa “et bikey 
Di rüji qiyame me derbazi key” (Mi'raciye:389/63) 


“Evî dabbei kes bi zîv û bi zer 


Nikarit ku bigrit eva mu “teber” (Mî“raciye:101/50) 


“Xuda go dema ez wehî kim li wî 


Ku çil sali derbaz bibit ‘umri wî” (Mî'“raciye:791/82) 


“Ji çil sali heşt sal bibûrit yeqîn 
Xû hazir bike bû Muhemmed emîn” (Mî'“raciye:792/82) 


“Hinek jî kirasi li wan kurt û teng 


Diçin tin di nîv çarşiyî rengereng” (Mi'raciye:1176/102) 


“Hîvî me heye feqîr û jara 
Derbazi bikey gunahikara” (Mesnewîya Şemsedînê Tacir:16/224) 


Mela Muhemmed Nûrî di helbestên xwe da gelek peyv û biwêj, mezmûn û ravekên “Erebî û Farisî 
jî “emilandiye. Lewra edebîyata klasîk li ser hîmê fikr û ramanên berfireh û hest û xeyalên kûr ava bûye. 
Ji ber vê yekê helbestvan gelek caran hêz û alîkarîyê ji zimanên din jî werdigirin. Bi vî awayî ew, 
kûrahîyeke xurt dixe naveroka helbestên xwe. A din, ji ber ku mijarên berheman û helbestan pirê caran 
dînî û îrfanî ne, ji mecbûrîyetê helbestvan têgehên dînî û îrfanî gelek zêde diemilînin. Bi vê şêwazê 
helbestên klasik ne tenê bi zimanekî xwemalî û xwerû ne, bîleksî vê yekê ew, bi peyvên kurdî, “erebî û 
farisî hatine nivîsîn. Lêbelê mirov bi awayekî berbiçav dikare bibêje hejmara peyvên kurdî di her çar 
berheman da jî pir zêde ne. 


Bo nimûne hinek peyvên “erebî û farisî di helbestên şairî da weha hatie bi kar anîn. 
“Bi tesdîqi bawer bikin bîhenek 
Ku da we xelas ke şehi çavbelek” (Mi'raciye: 8/46) 


“Ne ‘eql û feraset ji bo we ebed 
Ji xeyri 'inadi bi kîn û hesed” (Mi'raciye: 18/46) 


“Bibîje ji bo min bi lutf û kerem 

Were tu beyan ke eya muhterem” (Mi'traciye:937/89) 


“Xuda we suali ji wan ke yeqîn 


A T2 


Di rüzi qiyamet hemi ecme în” (Mi'raciye:12/158) 


“Neem gotî vi hurmeta mu teber 


Ji bü ra digoti hemi serteser” (Kitabu Nuzhetu'n-Nufüs:539/180) 


“Li dü her kesek çü bi hali xû bü 
Bi şîn û biîş in heta mahi nû” (Kitabu Nuzhetu'n-Nufüs: 88/161) 


“Bi lez çû heta hate Kûfe yeqîn 
Yekayek digû bü “Ubeydi le'in” (Mi'raciye: 390/209) 


“ “Lewlake' te kirye yadigari 


Lutf û kerema te bûye cari” (Mesnewiya Şemsedînê Tacir: 7/224) 


“Fikrî bi dil xû nine derman 


Çeşm û beseri wi şubhi baran” (Mesnewiya Şemsedînê Tacir: 101/230) 


“Pur lazim ev “ilac emanet 
Peyda bibitin neke xiyanet” (Mesnewîya Şemsedînê Tacir: 195/233) 
2:2. Bandora Kevneşopa Medreseyan 


Mela Muhemmed Nûrî di medreseyên herêmê da xwendina xwe temam kirîye. Ji ber vê yekê li 
ser helbestvanî û nivîskarîya wî bandora tradîsyona medreseyan, terz û şêweya wan gelek zêde çêbûye. 
Emilandina peyvên “erebî û farisî ji bona vê taybetîyê mînakekî berbiçav e. Mijarên dînî û şêweya 
helbestan jî mînaka bandora tradîsyona medreseyan e. Di destpêka berheman da nivîsandina besmeleyê 
mînakên bandora kevneşopîya medreseyê ne. Mela Muhemmed Nûrî di berhemên xwe da tevahîya van 
taybetmendîyan bi kar anîye. 


Dema mirov destxetên berhemên Mela Muhemmed Nûrî di ber çavan ra derbas dike ji taybetîyên 
tradîsyona medreseyan tişteke din jî derdikeve pêşberî me. Ew jî ev a ye ku helbestvan di berhemên xwe 
da li ser navê Hz. Muhemmed û Ehmed xêzek kişandîye û bi “erebî herfa “eyn û mîmê nivîsandiye. (Bo 
nimûne binêrin li Mi'raciyey&: r. 46, m: 3, 6, 7; r. 47, m: 24, 29). Ev herfên hanê kurteya peyva “ 
“eleyhisselam” e û bi kurdî wateya vê peyvê “selama Xwedê li ser be” ye. Ev peyv di berhemên dînî 
da piştî navên pêxemberan hatîye nivîsandin û vegotin. 


Mela Muhemmed Nûrî di berhemên xwe da li ser navên ehlê beyta pexemberî yanê li ser navê 
Hz.“Elî, Hz. Fatma hwd. bi “erebî herfa re û “eynê nivîsandiye (Bo nimûne binêrin li Mi'raciye: r. 48, 

m: 56, 64). Ev herfên hanê kurteya peyva “rediyellahu “enh” e û ev komebêje bi kurdî wek “Xwedê jê 
razî be” hatiye watedarkirin. Carna jî li ser navê ehlê beyta pêxemberî bi “erebî herfa ra û datê 
nivîsandîye (Bo nimûne binêrin li Mî'“raciye: r. 153, m: 2438). Ev kurte jî tê wateya “redîyellahu “enhü” 
yê û ev komebêje jî her wisa bi kurdî wek “Xwedê jê razî be” hatîye wergerandin. 


Mela Muhemmed Nûrî gelek caran jî di berhemên xwe da li cîyê navên lehengên berhemê cînav 
emilandîye (Bo nimûne binêrin li Kitabu Nuzhetu'n-Nufüs: r, 190, 191, m, 775,191). Di tradîsyona 
medreseyan da di dewsa navên di malikan û di hevokan da cînav hatine emilandin û ev taybetî wek 
“rid“e” hatiye binavkirin. Mirov dikare vê peyvê (rid'e) bi Kurdî wek “veger, vegerîn” wergerîne. Di 
helbestan da ev taybetî bi armanca ku her car navê lehengî neyê dubarekirin û hinek caran jî bi armanca 
ku qalibên “erûzê bêpirsgirêk werine çêkirin li cihê navan gelek caran cînav hatine emilandin. 


Di berhemên Mela Nûrî da hinek caran li ser hejmarên malikan xêz hatîye kişandin û li ser wê 
xêzê reqema wê ya “erebî hatiye nivîsandin (Bo nimûne binêrin li Mi'raciye: r. 91, m: 971, 972). 
Nivîskarî xwestiye ku bi vê rêbazê nehêle xwînerên berhêmê hêjmara malikan tevlihev bikin. 


Şair di berhemên xwe da dema ku xwestîye mijarê biguhere yan jî dest bi mijareke cuda bike 
xêzek kişandiye (Bo nimûne binêrin li Kitabu Nuzhetu”n-Nufûs: r, 158, m, 5,17). Di medreseyan da ji 
vê taybetiyê ra “serkêşe” tê gotin. Her weha Mela Nûrî li gor kevneşopîya edebiyata klasîk di helbestên 
xwe da mexles ji emilandîye. Şa'ir li ser mexlesên xwe xêz kişandiye û bi “erebî “kunyetu’n-nazim” 
nivîsîye. (Bo nimûne binêrin li Mî'“raciye: r. 61, m: 340, 342; Mesnewîya Şemsedînê Tacir: r. 225, 227î 
m, 52,53). Di berhemên xwe da hinek caran navê xwe Nûrî jî wek mexles emilandîye û li ser vê mexlesê 


^ 66 


jî xêz kişandiye. Li wan deran bi “erebî “ismi”n-nazim” nivîsîye (Mi'raciye: r. 139, m: 2014, 2016). 


2:3. Bikaranîna Serwayê 

Di edebiyata klasîk da ji serwayê ra deng û ji paşserwayê ra jî bi awayekî sîstematîk di dawîya 
malikan da ji dubarekirina dengan ra tê gotin. Bi Erebî ji serwayê ra qafiye tê gotin. Wekî têgeh serwa 
tê wateya di dawîya malikan da yan jî di cihê ku wekî dawîya malikan tê qebûlkirin da, dubarekirina 
dengên ku di navbera peyvên cihêwate da derdikevine meydanê (Adak, 2013: 358-363). Di helbestê da 
ji herfên ku têne dubarekirin ra herfên “rewî”yê tê gotin. Hevbeşiya serwayê hewceye di koka peyvan 
da çêbe (Sönmez, 2018: 35). 

2.3.1. Serwaya Mucerred 


Serwaya Mucerred ji dubarekirina herfa rewîyê pêk tê, herfa rewîyê bêhereke ye û berî wê jî 
herfeke bihereke tê. Di alfabeya Latinî da herfa bideng berîya herfa rewiyê tê (Sönmez, 2018: 36). Mela 
Nûrî ev cure di helbestên xwe da weha bi kar anîye. Bo nimûne: 


“Ku da hûn bizanin hemî serteser 


Ji mi raca Ehmed şehi mu'teber? (Mi'raciye: 6/46) 


“Bi tesdigi bawer bikin bihenek 
Ku da we xelas ke şehi çavbelek” (Mi'raciye: 8/46) 
23.2. Serwaya Murdef 


Serwaya Murdef, di xwe da herfa “ridf”& dihewîne. Herfên ridfe “elif, waw û yê” ne. Ji van hersê 
herfan, herfek bêhereke ye û beriya herfa rewîyê di serway& da dubare bibe û ev dibe serwaya murdef 
(Sönmez, 2018: 36). Mela Nûrî, ev cure serwa çawa di malikên jêrê da ji tê xuyakirin ku di helbestên 
xwe da emilandiye. Bo nimûne: 


“Hinek ji “emel kir bi genc û delal 

Hinek ji xerabî dikir bimecal” o (Kitabu Nuzhetu'n-Nufüs:11/158) 


“Xuda wi suali ji wan ke yeqîn 
Di rüzi qiyamet hemi ecme 'în” (Kitabu Nuzhetu'n-Nufüs:12/158) 
2.3.3. Serwaya Mugeyyed 


Serwaya Mugeyyed, tê wateya dubarekirina herfên hemcins ên ku böhereke ne û beriya 
herfa rewîyê tên (Sönmez, 2018: 36). Mela Nûrî, ev serwaya hanê di gelek helbestên xwe da 
bi kar aniye. 


“Bi 'umri xû neh sal e bi kim û kast 


Ji nav rawiya ev rivayete rast” (Mi'raciye: 57/48) 


“Ji vi der melaik hene ta bi 'erş 
Ji vi der bila'edd hene ta bi ferş” (Mi'raciye: 852/85) 
2.3.4. Serwaya Muesses 


Berîya herfa rewiy& herfeke dengdar a bihereke bê, beriya wê herfê ji herfa te'sis (elif) 
bê, wê demê “serwaya muesses” çêdibe. Yanê “te'sistdaxil4rewi” bi hev re hatibe bikaranîn 
serwaya muesses çêdibe (Adak, 2013: 398). Hinek mînakên vê serwayê di malikên Mela 
Muhemmed Nûrî da weha hatine sazkirin: 


““Uzri xû kirin bu wî şikayet 
Em dexli te ne bikî “inayet” o (Mesnewiya Şemsedînê Tacir: 455/244) 


“Bisünd û derew meqali fasid 
Kesba xû dikin bila mu'anid” (Mesnewîya Şemsedînê Tacir: 71/228) 
25.5 Îltîzam 


Di dawîya risteyan da ji yek rewîyan bêtir rewî hatibe bikaranîn ew dibe îltîzam. Di gelek 
malikan da îltîzam hatiye pêkanîn. Em ji berhemen Mela Nûrî hinek mînakan wiha bidin 
nîşandan: 


“Gelek tî de tabût hene bî ‘eded 
Di wan de hene sindiqi bi meded” (Mi'raciye:1144/100) 


“Bira ev xeberdan ji we çinebin 
Ku da kes nebit tabi'i wî ji bin” (Mi'raciye: 2403/156) 
2.3.6. Paşserwa 


Paşserwa ne cûreyekî serway& ye. Wek tê zanîn serwa di koka peyvên li dawîya risteyên helbestan 

da derbas dibe. Qertafên hemdeng û hempeywir ên li dû koka wan peyvan tên dubarekirin wek “redif” 
anku “paşserwa” hatine binavkirin (Adak, 2013: 397). 


“Çikû der ezel ev le'in muşrik e 


Di kufra le İni meke get şik e” (Mî'“raciye: 1438/114) 


“Kerem ke were nasihi ummeti 
Bi çavi serî xû bibîn cenneti” o (Mî'“raciye:2173/146) 
2.3.7. Hunerên Edebi 


Helbestên klasik ji hêla ciwankariye va yanê ji alîyê hunerên edebi va pir dewlemend in. Bi vê 
sedemê di helbestan da watedariyeke berfireh çêdibe. Hêz û tehma helbestan ji her wisa zêdetir dibe. 
Ciwankarî pisporîya helbestvan nîşanî xwîneran dide. Her wisa helbestvan, hostatîya rewanbêjî û 
hevoksazîya xwe bi pêkanîna hunerên edebî şênber dike. Em bikaranîna hinek sernavên hunerên edebî 
ji helbestên Mela Muhemmed Nûrî bidin nîşandan: 


2.3.7.1. Tenasub 


Tenasub, ji peyvên ku di navbera wan da ji hin aliyan va têkilî û pêwendî hebin, tê çêkirin. Peyvên 
ku hatine nivîsîn an jî hatine gotin, di bin babet û pêwendiyekê da tên civandin (Dilçin, 2016: 431; 
Sönmez, 2018: 40). 


“Digel al û sehbi di wî cumle şan 
Çi an û çi hîn û çi sal û zeman” (Mi'raciye: 4/46) 
2:3.742:. Tezad 


Di riste yan jî malikan da du bêjeyên ji aliyê wateyî va dijberî hevûdû bin jê ra tezat tê 
gotin. Dijberî hem di navbera wateyên eslî da dibe û him jî di navbera wateyên mecazî da dibe 
(Külekçi, 1999: 71; Dilçin, 2016: 449; Sönmez, 2018: 39) 


“Li nik wî nema şey'ekî serteser 


Bi desti xû bigre ne hişk û ne ter” (Kitabu Nuzhetu”n-Nufûs:168/165) 


“Ez im bid'eki tahire bîxilaf 
Eya qewmi pisi bi laf û güzaf” (Mi'raciye: 256/203) 
2.3.7.3. Teşbîh 


Teşbih, bi du tiştên ku di navbera wan da ji hin aliyan va şibandin hebe tê çêkirin. Ji wan her du 
tiştan ê lawaz ji hin aliyan (bedewî, zîrekî, f&neki, tiralî... hwd.) va bi yê/a bihêz va tê şibandin (Sönmez, 
2018: 38). 


“Çukû pir ji wî hesdikim ez bi dil 
Wekî bulbuli “aşiqi zati gul” (Mî'“raciye:140/52) 


“Eger çi gunahi wa misli çiya 

Li ber cenbi 'efwi ge nabin xuya” (Mi'raciye: 2003/138) 


2.3.7.4. Teşxîs 


Teşxîs, weke pênase ew e ku kesek taybetmendiyên mirovan bide tiştan û wan bi rewş û tîtalên 
mirovan bide nîşandan û wek mirovan raber bike. Di ciwankariyê da teşxîs, ji îstîareyê sûd wergirtiye. 
Di edebîyata klasîk da teşxîs pir zêde hatiye bikaranîn (Sönmez, 2018: 37). Em çend mînakan ji malikên 


Mela Muhemmed Nûrî wiha bidin nîşandan: 
“Metirse eya dabbeya şubhi gul 
Ji qelbi xu derxe hemî derd û kul” (Mi'raciye:154/52) 


“Îşev te li min hemî hebandin 
Kerb û kederîm hemî civandin” (Mesnewîya Şemsedînê Tacir: 169/232) 


2.3.7.5. Întaq 
Helbestvan, di helbesta xwe da dema ku heyberên ji bilî mirovan dide peyivandin di wir da hunera 
întaqê pêk tê. Weke tê zanîn axiftin taybetiyeke mirovan e. (Sönmez, 2018: 44). Wek mînak li jêrî di 
berhema Mî‘raciyeyê da Buraqa ku ji pêxember ra hatiye şandin bi pêxember ra tê axivandin: 
(Buraq) : 
“Kerem ke were ey şehinşahi dîn 


Suwar be li min ta biçîn ecme în” (Mi'raciye:144/52) 


“Eger çi bi zahir me kir ev qusûr 


Li min negre ey şahi sade ji nûr” (Mi'raciye:145/52) 


“Çukü ‘aşiq im 'aşiqan nine get 
Ne ‘eql û xired zahiri wan xelet” (Mi'raciye:146/52) 
2.3.7.6. Teraduf 


Helbestvan di risteyên helbestên xwe da peyvên ku wateyên wan yek in bi kar bîne ew dibe 
ciwankarîya teraduf. Gelek caran ev peyv bi gihaneka “û”yê hatiye çêkirin (Ocek, 2019: 102). Em hinek 
teradufên (hemwateyî) di helbestên Mela Muhemmed Nûrî da hatine çêkirin mînak bidin: 


“Ji lew hûn dibêjin seqîl û giran 


Bi hevrazî naçin bi teb ‘i zeman” (Mi'raciye: 21/47) 


“Ji Cibrîlî gotî şehi îns û can 
Metirse ji vi heybeti hîn û an” (Mî'“raciye:114/50) 
2.3.7.1. Tekrîr 


Di tekrîrê da, ji bo ku wate were şidandin, di nivîseke pexşanî yan jî helbestekê da 
dubarekirina heman peyv an ji peyvan e. (Dilçin, 2016: 542; Sönmez, 2018: 41). Ev taybetî 

hem di axiftinê da hem ji dinivisin& da hêmanekî girîng e. Di helbestan da ji ev taybetmendî 
gelek caran hatiye bikaranîn. Hinek mînakên vê hunerê di malikên Seyda da wiha hatine ristin: 


“Werin hey werin hey werin guhbidin 


Ku bîjim ji bo we çi derdek mezin” (Mî'“raciye:1/193) 


“Wekî wan ji zumrûdi kesk û di sûr 
Wekî wan ji istebregi xal û mûr” (Mi'raciye:1777/129) 
2.3.7.8. Mubalexe 


Ev peyva Erebî di Kurdî da tê wateya “fişal”ê. Di ciwankariyê da kesek li wekandin an jî 
şîroveya tiştekî gelek zêderewîyê bike mirov dikare bibêje di vir da mubalexe heye. Di 
mubalexeyê da tiştên ku mirov jê bawer neke û li dûrî aqilê mirovan tê dîtin û ew tiştên ku tên 
bilêvkirin tu caran pêk nayên (Cîhanî, 2010: 55; Sönmez, 2018: 43). Mela Muhemmed Nûrî di 
malikên xwe da vê ciwankarîyê wek mînak wiha bi kar tîne: 


“Dema tîte fikr û xiyala Nuceyl 
Dibare ji çeşm û beser xûn çü seyl” (Mi'raciye: 577/219) 


“Te can û ciger li min helandî 
Ser ta bi qedem te min kewandî” (Mesnewîya Şemsedînê Tacir:147/231) 
2.3.7.9. Telmîh (Bîranîn) 


Di hunera telmîhê da, bi bikaranîna hin peyvan ra helbestvan, bûyereke ku di rabirdûyê da hatiye 
jiyîn tîne bîra xwendevanan. Mijar; menqibe, mucîzeyên pêxemberan, efsane, evînên navdar... û hwd 
nin (Dilçin, 2016: 461). Bi vî awayî helbestvan bi sedema van kes û rûdanan mijara helbesta xwe bihêztir 
û xurttir, her wisa watedartir û berfirehtir dike. Xwîner jî hem ji helbestê çêj û tehmekî xweş werdigire, 
hem jî bi bi fikr û xeyala xwe va di nav rûpelên dîrokê da digere û wan kesayet û rûdanan bi bîr tîne. 
Hinek mînakên vê hunerê di malikên Seyda da wiha hatine ristin: 


“Nekîr û dige! Munkerî pur delal 
Dema bîne ba min ji min kin sual” (Mî'“raciye: 1047/95) 


“Ji Mûsa re gotî “esa hilde zû 
Li behrî xe da şeq bibit zû be zû” (Mî'“raciye:1419/113) 
2.3.7.10. Nîda 


Di zimanê Erebî da nîda tê wateya bangkirinê. Nîda, nîşaneya hestiyarbûna helbestvanî ye 
(Sönmez, 2018: 40). Helbestvan gelek caran di helbestên xwe da bang dike tişt û hêmanên ku di helbesta 
xwe da qala wan kirî, carna jî li gor mijara helbesta xwe bang dike Xwedê, kes û kesayetan û hwd. Ji bo 
pêkanîna vê hunêrê daçekên bangkirinê yên wekî “ya, ey, eya, hey” û hwd. bi kar tîne e (Dilçin, 2016: 
453). Carna jî navan bi xwe bi vegotineke bangkirî bi kar tîne. Hinek mînakên vê ciwankarîyê di 
helbestên Seyda da wiha ne: 

“Çukü hesdikim ez ji te ey resul 


Hemi gütini te li nik min qebûl” (Mi'raciye:1852/132) 


“Rica me heye ey şehi bawefa 
Di rüzi giyamet nebinin cefa” (Mi'raciye: 986/92) 
2.3.7.11. İstiare 


İstiare weke pênase tê wateya bi armanca şibandinê, bikaranîna peyvek di şûna peyveke 
din da. Ji bo ku îstî'are çêbe hewce ye peyv di dewsa wateya xwe ya eslî da neyê bikaranîn û 
ne pêkan e ku peyv, di wateya xwe ya eslî da were bikaranîn û hewce ye armanca şibandinê jî 
hebe (Külekçi, 99: 46). Ev huner di axiftin û nivîsandinê da, di pexşan û helbestan da gelek 
caran tê çêkirin. 


“Emanet bike diqqeti ey ciger 
Li nik xu bigîre gelek mu “teber” (Kitabu Nuzhetu'n-Nufüs: 48/160) 


“Xuda te duxwaze eya şahidîn 
Xelatek mezin wî bide te yeqîn” (Mi'raciye: 254/56) 
2.4. Mexlesên Wî 


Di kevneşopîya edebîyat klasîk da helbestvan ji xwe ra mexles an jî mexlesan bi kar tîne. 
Lewra Mela Muhemmed Nûrî jî di helbestên xwe da ji xwe ra mexles bi kar anîne. Melayî jî di 
helbestên xwe da wek mexlesa “Nûrî, Necl, Nuceyl, Necli Ewhed” bi kar anîye. Necl peyvekî 
“erebî ye, bi kurdî tê wateya“kur/law”i. Nuceyl jî peyvekî “erebî ye, di rêzimana “erebî da ji 


ev rein 


peyvên wiha re “ismu tesxir” tê gotin. Bi kurdî wateya peyva Nuceyl “kurik/lawik”e. Her wisa 
Necli Ewhed jî bi kurdî wek “kurê êkane/yekane” tê wergerandin. Li jêrî ji malikên Mela 
Muhemmed Nûrî hinek mînakên bikaranîna mexlesên wî hatine rêzkirin: 


“Şefa 'et bike Nûriyî bimedar 
Mehile di werta gunah de tu car” (Mî'“raciye: 424/411) 


“Ev Necla fegir ü pur hezin e 


Der xatimei meded bişîne” (Mesnewiya Şemsedînê Tacir: 52/195) 


“Ne bihiş be ey Necli jar ü hezin 
Şiyar be li seyra şehinşahi din” (Mi'raciye: 342/61) 


“Were Necli Ewhed were rüsiya 


Ji heddi xû zíde meçe biheya “(Kitabu Nuzhetu'n-Nufüs:645/184) 

ENCAM 


Mela Muhemmed Nûrî di sala 1894an de li gundê navçeya Bismilê yê bi navê Sinanê çavên xwe 
li ser rûyê dunyayê vekirîye û di sala 1977an de li gundê Dîyarbekirê yê bi navê Hecî Îsê çûye ber rehma 
Xwedê. Mela Muhemmed Nûrî temenê xwe bi melatî û seydatîyê derbaskirîye. Mela, li paş xwe çar 
berhemên kurdî û du berhemên “erebî hiştine. Heta niha di qada akademîk da li ser jîyan û kesayetîya 
wî ya edebî û berhemên wî xebatên gelemperî û berfireh nehatine kirin. Di dawîya vekolînê da em 
gihîştin van encaman: 


Mela Nûrî yek ji “alim û şa'ir&n edebîyata kurdî e. Seyda her çar berhemên xwe yên kurdî ji bi 
teşeya mesnewîyê nivîsîye û kêşa “erûzê emilandîye. Hejmara malikên berheman weha ne: Mi'raciye 
2439 malik e, Kitabu Nuzhetu”n-Nufûs 838 malik e, Mersîyename 679 malik e û Mesnewîya Şemsedînê 
Tacir 492 malik e. 


Mela Nûrî di destnivîsên berhemên xwe da li pêşîya rûpela ewil navê berhema xwe nivîsîye û bi 
besmeleyê dest bi berhemên xwe kirîye. Sê berhemên wî bi vî awayî ne. Berhema çaran him bêsernav e 
û him jî di rûpela serî da besmele tuneye. Lê dîsan jî wisa tê xwîyakirin ku ew rûpel, rûpela ewil e. 
Lewra di van malikan da hemd û sena û pesnê Xwedê derbas dibe û di beşa dû ra da jî selat û selam lê 
ser pêxemberî hatine dayîn. Taybetîyeke din a berhema çaran ew e ku berhem temam nebûye û dawîya 
berhemê di destnivîsê da tuneye. Îhtîmal heye ku berhem ji alîyê muelîfî va nehatibe temamkirin û navê 
berhemê nehatiye nîvîsîn. Ji ber vê yekê me li gor naveroka berhemê û serlehengê berhemê ev berhem 
wekî “Mesnewîya Şemsedînê Tacir” bi nav kirîye. Ev navê hanê li wê mesnewiyê ji hêla me va hatiye 
danîn. 


Helbestvan di du berhemên xwe da mijarên dînî ji xwe ra kirîye mijar. Mijara berhema yekem 
mi'raca Hz Muhemmed e (Mi'raciye), ya din jî karesata Kerbelayê yanê kuştina Hz. Huseyîn û ehlê 
beyta wî û hevalbendên wî ye. Ji bilî van berhemên jorî di her du mesnewiyên din da bi saya mijara 
berheman pend û şîret li xwendevanan têne kirin. Bi vê naveroka xwe va her du berhemên wî yên din 
(Kitabu Nuzhetu'n-Nufüs, Mesnewiya Şemsedînê Tacir) wek nesîhetname ne. 


Mela Nûrî di van berheman da gelek taybetîyên edebîyata klasîk emilandine. Bo nimûne teşeya 
mesnewîyê, “erûz, malik, serwa, paşserwa, hunerên edebî, mexles, mezmûn, terkîb û hwd hinek ji van 
mînakan in. 


Seyda kevneşopîya medreseyan jî di berhemên xwe da emilandîye. Li gel navê pêxemberî 
vegotina peyva “eleyhisselam, li gel navên mezinên ehlibeytê vegotina peyva rediyellahu “enhü mînakên 
bandora kevneşopîya medreseyan e. Bandora vê tradîsyonê li ser Seyda zêde çêbûye. Emilandina 
taybetmendîya serkêşe, rid'e û hwd jî her wisa mînakên vê bandorê ne. 


Seyda di helbestên xwe da peyvên “erebî û farisî jî gelek zêde emilandine. Di berheman da 
helbestvan gelek caran di bin tesîra devoka herêma Botan û Behdînan da maye. 


Me di berhemên Mela Nûrî da da bandora navdarên edebîyata kurdî ya klasîk tespît nekirin. Bi 
vê boneyê em dikarin bibêjin ku bi taybetî bandora hostayekî navdarên kurd li ser terza wî nehatiye 
pêşberî me. Bi dîtina me Seyda terzekî li gor xwe û xweser pêk anîye. 

